=== Nutidig filosofi ===
;David Armstrong
En fortaler for universalierealismen i den nutidige filosofi er [[David Armstrong]]. Hans position ligner Aristoteles': universalier findes kun i forbindelse med enkelttingene. Det almene er i det enkelte. Armstrong er samtidig fortaler for en streng [[Fysikalisme|fysikalistisk]] begrundet [[Realisme (filosofi)|videnskabelig realisme]]. [[Naturlov]]e er universalier, som beskriver de objektive strukturer i naturen. De er relationer af en højere orden, der beskriver en sammenhæng mellem universelle egenskaber<ref>Sml. David M. Armstrong: ''Universals – An Opinionated Introduction'', Westview Press, Boulder 1989, 139</ref>.
;Roderick Chisholm
I modsætning til Armstrong stod [[Roderick Chisholm]] for en idealistisk position med hensyn til erkendelsesteorien. Dog antog han universalierne for virkelige. Idet han knyttede an til [[Franz Brentano]]s opfattelse af intentionalitet, var Chrisholm af den opfattelse, at hvad der kunne rettes en intention imod, måtte være reelt<ref>Sml. Roderick Chisholm: ''A Realistic Theorie of Categories – An Essay on Ontology'', Cambridge University Press, Cambridge 1996</ref>.
Filosofi Sprogforskning Teologi